9 Die ware lig wat elke mens verlig, was aan kom na die wêreld toe. 10 Hy wás in die wêreld-die wêreld het deur Hom tot stand gekom-en tog het die wêreld Hom nie erken nie. 11 Hy het na sy eiendom toe gekom, en tog het sy eie mense Hom nie aangeneem nie. 12 Maar aan almal wat Hom aangeneem het, dié wat in Hom glo, het Hy die reg gegee om kinders van God te word.
5 Ek gaan vir julle die profeet Elia stuur voordat die dag van die Here kom, die groot, die verskriklike dag. 6 Elia sal vaders en kinders met mekaar versoen sodat Ek nie hoef te kom en die land heeltemal vernietig nie.
8 Op ’n keer toe Sagaria in die beurt van sy diensgroep besig was om die priesterdiens voor God te verrig, 9 is hy volgens die priesterlike gebruik deur die lot aangewys om in die tempel van die Here in te gaan en die wierook op die altaar te brand. 10 Terwyl die wierookoffer gebring is, was die hele volksmenigte buite besig om te bid. 11 Toe verskyn daar aan die regterkant van die wierookaltaar ’n engel van die Here aan hom. 12 Sagaria het geskrik toe hy hom daar sien staan en hy het baie bang geword, 13 maar die engel sê vir hom: “Moenie bang wees nie, Sagaria, want jou gebed is verhoor. Jou vrou, Elisabet, sal aan jou ’n seun skenk, en jy moet hom Johannes noem. 14 Hy sal ’n bron van blydskap en vreugde vir jou wees, en baie sal bly wees oor sy geboorte, 15 want hy sal groot wees in die oë van die Here. Wyn en bier sal hy glad nie drink nie, en reeds van sy geboorte af sal hy met die Heilige Gees vervul wees. 16 Hy sal baie uit die volk Israel laat terugkeer tot die Here hulle God. 17 En hy sal voor die Here uit gaan in dieselfde gees en krag as Elia, om vaders en kinders met mekaar te versoen, om ongehoorsames op die regte pad terug te bring en om so vir die koms van die Here ’n volk voor te berei.”
Die wat haastig is en wat vinnige antwoorde in die lewe soek, mis die waarde van die tye wat jy anstig moet wag, op soek na die antwoorde van die onsekerhede, tot die antwoorde kom.
Hulle mis die oomblikke wat die antwoorde in helderheid arriveer…. want hulle het nooit daarvoor gewag nie.
En Bonhoeffer sal sê Advent is daardie tydperk wat jy jou self moet ondersoek… voor jy die deur oopmaak
Soos Johannes die Doper die pad moes reg maak voor Jesus kom… so sê Bonhoeffer moet jy eintlik eers die pad reg maak om werklik God se koms in jou lewe te waardeer.
Jy moet leer om te leef tussen NOU is ek in die tronk en ek weet God maak die deur IN my toekoms oop.
Vra jouself af… as jy die volk van God was…. en jy hoor vir so lank nie veel nie…. waarmee sal jy jouself begin besig hou het?